Diari Oficial de la Generalitat Valenciana


Sumari del DOGV 8610, del 09-08-2019 (2019/8096)

RESOLUCIÓ de 2 d'agost de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics professionals de música San José de Calasanz, de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8096


Data del document
:   02-08-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 2 d'agost de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics professionals de música San José de Calasanz, de Castelló de la Plana. [2019/8096]  
Antecedents de fet  
  
Primer. L'expedient ha sigut iniciat a instàncies del representant de la titularitat del centre autoritzat d'ensenyaments artístics professionals de música San José de Calasanz, codi de centre 10193502, de Castelló de la Plana, mitjançant sol·licitud de modificació de l'autorització per ampliació de les especialitats instrumentals de trompa, oboé, fagot i tuba en els ensenyaments elementals i de tuba en els ensenyaments professionals.  
Segon. Mitjançant declaració responsable, presentada amb la sol·licitud, el representant legal del centre manifesta que no s'han realitzat obres en el centre des de l'obtenció de la resolució de l'última modificació, de data 28 de desembre de 2017, de la Conselleria d'Educació, Investigació, Cultura i Esport.  
Tercer. En data 3 d'abril de 2018, la Direcció General de Formació Professional i Ensenyaments de Règim Especial emet informe favorable respecte de la sol·licitud de modificació de l'autorització del centre.  
  
Quart. En data 10 de juliol de 2018, la inspecció educativa d'aquesta Conselleria a Castelló emet informe favorable respecte al professorat i titulacions, de conformitat amb la normativa aplicable.  
  
Fonaments de dret  
  
1r. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. Vist que es compleixen els requisits del Reial decret 303/2010, de 15 de març, pel qual s'estableixen els requisits mínims dels centres que imparteixen ensenyaments artístics regulats en la Llei orgànica 2/2006, de 3 de maig, del Reial decret 321/1994, de 25 de febrer, sobre autoritzacions a centres docents privats per a impartir ensenyaments artístics, modificat pel Reial decret 131/2010, de 12 de febrer; del Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments i del Decret 159/2007, de 21 de setembre, pel qual s'estableix el currículum dels ensenyaments elementals de música i es regula l'accés a aquests ensenyaments.  
  
Sobre la base dels antecedents de fet i fonaments de dret exposats, resolc:  
  
Primer  
Modificar l'autorització del centre, que a continuació s'indica, en els termes que s'especifiquen:  
Codi: 16738228  
Denominació genèrica del centre: centre autoritzat d'ensenyaments artístics elementals i professionals de música  
Denominació específica del centre: San José de Calasanz  
Titular: Casa Comunidad Escolapia San Juan Bautista  
Domicili: plaça Escola Pia, 27  
Localitat: Castelló de la Plana 12151  
Província: Castelló  
  
Modificació que s'autoritza:  
Ampliació de les següents especialitats instrumentals:  
- Trompa, oboé, fagot i tuba en els ensenyaments elementals.  
- Tuba en els ensenyaments professionals.  
  
El centre impartirà, a més, els ensenyaments que ja té autoritzades en resolucions anteriors, sense variació en els llocs escolars, quedant amb la següent composició:  
- Contrabaix, trombó, viola, violoncel, arpa, clarinet, flauta travessera, guitarra, percussió, piano, trompeta, saxofon i violí en els ensenyaments elementals.  
- Trombó, trompa, trompeta, viola, violí, violoncel, arpa, cant, clarinet, contrabaix, fagot, flauta travessera, guitarra, oboé, percussió, piano i saxofon en els ensenyaments professionals.  
  
Segon  
La present resolució tindrà efectes a partir del curs acadèmic 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 2 d'agost de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.